พอดีเป็นเม็ดอะไรไม่รู้ค่ะขึ้นที่หน้าของหนูมันเป็นเหมือนเม็ดสิวเเต่ไม่มีหัว แตะเเล้วไม่เจ็บไม่ปวด เป็นแค่เม็ดธรรมดาและเป็นสีปกติตามสีผิวเราเลยค่ะ ช่วงเวลาที่ตื่นนอนมาจะไม่ขึ้นเป็นเม็ด แต่พอนานๆไปมันจะขึ้นเป็นเม็ด พอดีอยากทราบว่ามันคืออะไรใช่สิวรึป่าวแล้วรักษาอย่างไรถึงจะหายคะ?
สวัสดีค่ะ เม็ดลักษณะคล้ายสิว สีเหมือนผิวหนัง ไม่เจ็บ ตื่นเช้ามักไม่ เม็ดดังกล่าวน่าจะเป็น สิวผด หรือ สิวเทียม (acne aestivalis หรือ mallorca acne) ซึ่งจะมีลักษณะคล้ายผดผื่นขนาดเล็ก มักเกิดขึ้นบริเวณหน้าผาก และข้างจมูก โดยจะเกิดขึ้นเมื่ออากาศร้อน ดังนั้นจึงไม่ค่อยปรากฏในตอนเช้าที่อากาศยังเย็นอยู่ แต่จะแสดงอาการมากขึ้นในช่วงบ่ายที่อากาศร้อน สาเหตุไม่ทราบแน่ชัด แต่สัมพันธ์กับการติดเชื้อราหรือยีสต์ที่ชื่อ P.Ovale หรือมีปัจจัยอื่นๆ เช่น การล้างหน้าบ่อยและแรงไป การขัดถูหน้าแรงๆ การล้างหน้าด้วยน้ำอุ่นหรือน้ำร้อนเป็นประจำ การแพ้ระคายเคืองครีมหรือโลชั่นล้างหน้า ยาสระผมหรือครีมนวดผม และเครื่องสำอางค์ต่างๆ รวมถึงการใช้อุปกรณ์แต่งหน้าที่ไม่สะอาด การโดนแสงแดดและความร้อน ความเครียด เป็นต้นการดูแลเมื่อเกิดสิวผดแลพการป้องกันการเกิด เช่น พยายามหลีกเลี่ยงการโดนแสงแดดและความร้อน หากโดนแดดหรือหลังออกกำลังกายควรรีบล้างหน้าเพื่อลดความร้อนที่เกิดใบหน้า ล้างหน้าด้วยน้ำที่อุณหภูมิห้อง ไม่ควรใช้น้ำอุ่นหรือน้ำร้อน ขณะล้างหน้าไม่ควรถูหน้าแรงไป ไม่ใช้สิ่งของในการขัดถูหน้า เลือกใช้โฟมหรือสบู่ล้างหน้าที่อ่อนโยน ล้างฟองของโฟมฟรือสบู่ล้างหน้าออกให้หมด หลีกเลี่ยงการใช้เครื่องสำอางค์ไปก่อน ส่วนครีมทาผิวต้องหลีกเลี่ยงครีมชนิดที่ทำให้หน้าขาว เช่น ครีมที่มีส่วนผสมของกรดผลไม้ กรด salicylic acid เป็นต้น หากต้องใช้ควรเลือกชนิดที่ไม่ก่อให้เกิดการแพ้ หมั่นทำความสะอาดอุปกรณ์ที่ใช้แต่งหน้า ไม่บีบหรือแกะสิวดังกล่าว เพราะจะไม่มีหัวออกมาเหมือนสิวทั่วไป เป็นต้นหากยังไม่ดีขึ้น แนะนำไปพบแพทย์เฉพาะทางผิวหนัง เพื่อใช้ยาทาสำหรับรักษาค่ะ